อีกหนึ่งร้านแถวบ้านที่เปิดมาตั้งแต่เดือน ธ.ค.59 ไก่ทอดเดชา ร้านชื่อคุ้นๆที่เคยมีดาราร่วมเป็นหุ้นส่วน .... พิกัดอยู่ชั้น 1 ของโครงการ Chill Chill ด้านหน้าติดถนนเลยค่ะ (ถ้ามาจากทาวน์อินทาวน์ไปตามทางจะไป รร.บดินทร์เดชา โครงการอยู่ซ้ายมือ) มีที่จอดรถของโครงการสบายๆ ร้านเปิดตั้งแต่ 10 โมง ถึงประมาณ 3 ทุ่มค่ะ 

ตัวร้านมีที่นั่งทั้งแบบห้องแอร์และไม่แอร์นะคะ แค่ประตูดระจกกั้นไว้เท่านั้น ร้านสว่าง สะอาด ทำให้นั่งทานได้สบายๆ ..... เมนูอาหารเด่นสุดคงหนีไปพ้น "ไก่ทอด" ตามชื่อร้าน เลือกทานกันได้แบบทีาชอบ ทั้งน่อง สะโพก อก ปีก เครื่องใน และยังมีเมนูอาหารรสแซ่บให้ทานคู่กันได้ ส้มตำ ยำ ลาบ รวมถึงอาหารจานเดี่ยวสำหรับคนที่ต้องการความเร็ว ด้วยเมนูข้าวหมกไก่ ทั้งนี้ทั้งนั้นร้านนี้ไม่มีเมนูหมูนะคะ เหมือนว่าจะเป็นอิสลาม (เปิดเมนูทั้งเล่มไม่มีหมูสักเมนู) 

การบริการดีเลยนะคะ ยิ้มแย้ม พูดจาดี อาหารรวดเร็วด้วย ราคาถือว่าโอเคเลย (ไก่ทอดชิ้นละ 40 บาทงี้ แพงกว่ารถเข็นสัก 5 บาทมั้ง) 